CELEX: 62011TN0613
Language: mt
Date: 2011-12-05 00:00:00
Title: Kawża T-613/11: Rikors ippreżentat fil- 5 ta’ Diċembru 2011 — VMS Deutschland vs Il-Kummissjoni

4.2.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 32/35
            
         Rikors ippreżentat fil-5 ta’ Diċembru 2011 — VMS Deutschland vs Il-Kummissjoni
   (Kawża T-613/11)
   2012/C 32/71
   Lingwa tal-kawża: il-Ġermaniż
   
      Partijiet
   
   
      Rikorrenti: VMS Deutschland Holdings GmbH (Darmstadt, il-Ġermanja) (rappreżentanti: D. Pohl, G. Burwitz, M. Maier u P. Werner, avukati)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-Deċiżjoni tal-Kummissjoni K(2011) 275 finali, tas-26 ta’ Jannar 2011, fil-Każ dwar għajnuna statali C 7/2010 “KStG, Sanierungsklausel”;
            
         
               —
            
            
               tikkundanna lill-konvenuta għall-ispejjeż tal-kawża.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
               (1)
            
            
               L-ewwel motiv: Nuqqas prima facie tas-selettività tal-miżura
               Fil-kuntest tal-ewwel motiv, ir-rikorrenti ssostni inter alia li s-Sanierungsklausel (klawżola dwar trasferiment ta’ telf) taħt l-Artikolu 8c(1a) tal-Liġi Ġermaniża dwar it-taxxa fuq il-kumpanniji (Körperschaftsteuergesetzes, iktar ’il quddiem il-“KStG”) fir-rigward ta’ telf ta’ kumpannija akkwistata minn kumpannija oħra bl-għan ta’ riabilitazzjoni ma hijiex selettiva. Fil-fehma tar-rikorrenti din ma tikkostitwixxix għajnuna mill-Istat fis-sens tal-Artikolu 107(1) TFUE, peress li ma hija stabbilita ebda eċċezzjoni mis-sistema ta’ riferiment rilevanti.
            
         
               (2)
            
            
               It-tieni motiv: Miżura ġenerali
               Ir-rikorrenti ssostni inter alia li miżura li tagħmel distinzjoni bejn il-kumpanniji skont is-sitwazzjoni ekonomika u l-prestazzjoni tagħhom hija sistema teknika li, bħala miżura ġenerali, ma tistax taqa’ fl-ambitu tal-Artikolu 107(1) TFUE. Skont ir-rikorrenti, tali sistema, fuq il-bażi ta’ kunsiderazzjonijiet ekonomiċi, tista’ tkun ta’ benefiċċju għal kull kumpannija, anki jekk fi żmien partikolari huma fil-fatt biss ftit kumpanniji li jistgħu verament jużaw din is-sistema.
            
         
               (3)
            
            
               It-tielet motiv: Ġustifikazzjoni tas-sistema ta’ regolarizzazzjoni min-natura u l-istruttura interna tas-sistema fiskali
               F’dan il-kuntest ir-rikorrenti ssostni li s-Sanierungsklausel taħt l-Artikolu 8c(1a) KStG hija ġġustifikata min-natura u l-istruttura interna tas-sistema fiskali u li għal din ir-raġuni ma tirriżulta ebda għajnuna fis-sens tal-Artikolu 107(1) TFUE.